ΘΕΟΛΟΓΙΚΗ ΣΧΟΛΗ ΕΞΕΤΑΣΤΙΚΗ ΠΕΡΙΟΔΟΣ

ΤΜΗΜΑ ΘΕΟΛΟΓΙΑΣ Σεπτέμβριος 2021

ΜΑΘΗΜΑ: ΘΕΩΡΙΕΣ ΜΑΘΗΣΗΣ ΚΑΙ ΔΙΔΑΚΤΙΚΗ ΜΕΘΟΔΟΛΟΓΙΑ ΘΡΗΣΚΕΥΤΙΚΗΣ ΕΚΠΑΙΔΕΥΣΗΣ

Ονοματεπώνυμο………………………………. ΑΜ……………………………Εξάμηνο………….

Όσοι/ες πραγματοποιήσατε με επιτυχία τη Διδακτική Άσκηση, τις προηγούμενες χρονιές να γράψετε εδώ την περίοδο και τη χρονιά………….. (π.χ. εαρινό εξάμηνο 2018)

**ΘΕΜΑΤΑ**

Να δώσετε απαντήσεις σε όλα τα θέματα:

1. Να εξηγήσετε σύντομα σε κάποιον θεολόγο-εκπαιδευτικό γιατί στον σχεδιασμό διδασκαλίας πρέπει να αναγνωρίζει τη μεγάλη ιδέα της διδασκαλίας του θρησκευτικού θέματος του Προγράμματος Σπουδών και πώς θα βρίσκει κάθε φορά αυτή τη μεγάλη ιδέα.

Η απάντηση μπορεί να δοθεί με βάση τη διαδικασία, όπως αναλύθηκε, στη θεωρία και πράξη, στα μαθήματα και όσα υπάρχουν στο βιβλίο Επιστήμες της Παιδαγωγικής και Πρώτη εφηβεία, σελ. 212-215 και στο βιβλίο Τι θρησκευτικά χρειάζεται η Εκπαίδευση σήμερα;, σελ.117-120

1. Να κρίνετε ως σωστές ή λανθασμένες τις παρακάτω επιλογές και απόψεις δικαιολογώντας σύντομα και με βάση τις γνώσεις σας την απάντησή σας:

α) Ένας εκπαιδευτικός θεολόγος ακολουθώντας τα βήματα του σχεδιασμού μαθήματος αποφάσισε ότι τα προσδοκώμενα μαθησιακά αποτελέσματα της ενότητας της Α΄Γυμνασίου «Οι άνθρωποι συνομιλούν με τον Θεό» είναι : Οι μαθητές/τριες θα είναι σε θέση με την ολοκλήρωση του μαθήματος να: – εξετάζουν τη σημασία και τις συνέπειες που έχει στη ζωή του ανθρώπου η επικοινωνία με τον Θεό

– αναγνωρίζουν μέσα από βιβλικά κείμενα τον Θεό ως Θεό που αποκαλύπτεται στους ανθρώπους (π.χ. Αβραάμ)

Είναι σωστά διατυπωμένα με βάση κριτήρια που αναπτύσσονται στο βιβλίο Επιστήμες της Παιδαγωγικής και Πρώτη εφηβεία, σελ. 90-91, και στο βιβλίο Τι θρησκευτικά χρειάζεται η Εκπαίδευση σήμερα;, σελ.215-221

β) Μία εκπαιδευτικός εκφράζοντας την άποψή της για τη σύγχρονη διδακτική μεθοδολογία της Θρησκευτικής Εκπαίδευσης στο ελληνικό σχολείο λέει: «Η διδασκαλία στα Θρησκευτικά προτείνεται από κάποιους να ακολουθεί τη μετανεωτερική προσέγγιση της Θρησκευτικής Εκπαίδευσης. Δηλαδή να γίνεται η διδασκαλία δημοκρατικά, με έμφαση στις δεξιότητες των μαθητών, να έχει πάντα στόχους, αλλά μη προβλέψιμα αποτελέσματα, πράγμα που σημαίνει ότι σε ένα βαθμό η αντικειμενική γνώση, που παράγεται στην εκπαίδευση, μπορεί να αμφισβητείται.

Είναι λανθασμένη η άποψη ότι αυτή είναι η μετανεωτερική προσέγγιση. Είναι η νεωτερική σύμφωνα με όσα αναφέρονται στο βιβλίο Επιστήμες της Παιδαγωγικής και Πρώτη εφηβεία, σελ. 186

**Αξιολόγηση των θεμάτων:**

Όλες οι απαντήσεις αξιολογούνται με αποκλειστικό κριτήριο την επιστημονικότητα της τεκμηρίωσης τους

Φοιτητές/τριες εγγεγραμμένοι/ες μέχρι το 2011: 1) 4 μον. 2) α) 3 μον, β) 3 μον.

Φοιτητές/τριες εγγεγραμμένοι/ες μετά το 2011: 1) 3 μον. 2) α) 2,5 μον, β) 2.5 μον.

**Αποθηκεύετε το αρχείο των θεμάτων με το όνομά σας π.χ. ΠΑΠΑΔΟΠΟΥΛΟΣ. Απαντάτε σε όλα τα θέματα και μπορείτε να χρησιμοποιήσετε τις παραδόσεις και τα βιβλία σας. Όταν συμπληρωθούν 60 λεπτά κάνετε αποθήκευση και το αναρτάτε στο eclass στην προθεσμία που σας δίνεται.**